**מיקייל גרגורי אנטוניו** (באנגלית: **Michail Gregory Antonio;** נולד ב-28 במרץ 1990) הוא כדורגלן אנגלי-ג'מייקני המשחק בעמדת הקיצוני בקבוצת וסטהאם יונייטד מהפרמייר ליג ובנבחרת ג'מייקה.

קריירת מועדונים
---------------

אנטוניו נולד בוונדסוורת', לונדון רבתי. הוא החל את הקריירה שלו ב-Tooting & Mitcham United Juniors בגיל 12 ושיחק שם במשך שש עונות.

אנטוניו חתם ברדינג מהצ'מפיונשיפ ב-28 באוקטובר 2008, עד שנת 2010. הוא הצטרף ל-Tooting בהלוואה לחודש ימים ב-9 בינואר 2009. לאחר תקופת השאלה נוספת לסאות'המפטון בקיץ 2010, אנטוניו חתם על עסקה חדשה שתשמור עליו ברדינג עד 2013. הוא הופיע באופן קבוע יותר בסגל במהלך עונת 2010/11, וכבש שער אחד, מול ברנלי, ב-24 הופעות בכל המסגרות. אנטוניו הושאל לאחר מכן לצ'לטנהאם טאון כשמרבית הזמן סבל מחוסר מזל מפציעות.

סאות'המפטון החתימה את אנטוניו בהשאלה לחודש אחד ב-5 באוקטובר 2009, הוא הבקיע את שערו הראשון בסאות'המפטון בניצחון בגביע האנגלי על בריסטול רוברס ב-6 בנובמבר. ההלוואה הוארכה לאחר מכן עד סוף העונה.

קולצ'סטר יונייטד היה היעד הבא עבור אנטוניו, שם חתם על הלוואה לחודש ב-15 באוגוסט 2011. הוא ערך את הופעת הבכורה שלו במועדון למחרת בהפסד 2:0 לצ'רלטון אתלטיק. הוא הבקיע את שערו הראשון עבור המועדון בהפסד 3:2 להאדרספילד טאון ב-20 באוגוסט. ההלוואה הוארכה עד לסוף נובמבר. בסך הכל כבש ארבעה שערים ב-15 מחזורי ליגה עבור קולצ'סטר.

ב-21 בפברואר 2012, חתם אנטוניו בשפילד ונסדיי בהשאלה עד סיום העונה. הופעת הבכורה שלו הגיעה בניצחון 0–1 על שפילד יונייטד ב-26 בפברואר. בהופעתו הבאה, בניצחון 1–4 נגד מידלסברו, כבש אנטונין שני שערים ובישל אחד. אנטוניו חתם על בשפילד ונסדיי על בסיס קבוע ב-6 באוגוסט 2012 בעסקה לארבע שנים. בעונתו הראשונה במועדון, אנטוניו הוביל את טבלת הכובשים בקבוצה עם תשעה שערים, אך פציעה שספג בחודש מרץ, גרמה לו לסיים את העונה מוקדם.

ב-6 באוגוסט 2014 חתם אנטוניו על חוזה לשלוש שנים בנוטינגהאם פורסט תמורת דמי העברה באזור של 1.5 מיליון ליש"ט. הפתיחה החזקה שלו, עם שלושה שערים ושלושה בישולים בחמישה משחקים העמידה אותו למועמד לשחקן חודש אוגוסט אך הוא לא זכה לבסוף. אנטוניו פתח בהרכב הקבוצה בכל משחקי הליגה במהלך עונתו הראשונה במועדון, כבש 14 שערים, ונבחר לשחקן העונה של הקבוצה.

ב-1 בספטמבר 2015 חתם אנטוניו בווסטהאם יונייטד מהפרמייר ליג בסכום שנע סביב ה-7 מיליון ליש"ט בחוזה לארבע שנים עם אופציה לשנתיים נוספות. את הופעת הבכורה שלו ערך ב-19 בספטמבר, כשעלה כמחליף במקומו של ויקטור מוזס בדקה ה-60 של הניצחון 2:1 על מנצ'סטר סיטי. ב-28 בדצמבר 2015 כבש את שער הבכורה במועדון בהפסד 1–2 לסאות'המפטון. ביולי 2016 חתם אנטוניו בווסטהאם על חוזה חדש לארבע שנים. ב-11 במאי 2017, ווסטהאם הודיעה כי אנטוניו חתם על חוזה חדש לארבע שנים. אנטוניו הבקיע את השער הראשון על ידי שחקן אורח באצטדיון החדש של טוטנהאם, ב-27 בספטמבר 2019, כאשר ווסטהאם ניצחה 0–1, והפכה לקבוצת החוץ הראשונה שניצחה באצטדיון.

ב-11 ביולי 2020, אנטוניו כבש את כל ארבעת השערים בניצחון 0–4 של וסטהאם על נוריץ' סיטי, והפך לשחקן הראשון בתולדות המועדון שכובש ארבעה שערים במשחק אחד בפרמייר ליג, ושחקן וסטהאם הראשון שכבש ארבעה שערים במשחק אחד מאז דייוויד קרוס שעשה זאת נגד טוטנהאם הוטספר בספטמבר 1981. ב-22 ביולי 2020, אנטוניו הבקיע את השער העשירי שלו לעונת 2019/2020 הכמות הגבוהה ביותר שלו בעונה אחת בפרמייר ליג, הוא עשה זאת ב-1-1 עם מנצ'סטר יונייטד באולד טראפורד. תוצאה שגם הבטיחה את מקומה של וסטהאם בפרמייר ליג גם בעונה שלאחר מכן. בסיום אותו החודש, נבחר לשחקן החודש של חודש יולי בפרמייר ליג. ב-10 בספטמבר 2021, זכה שוב בתואר שחקן החודש בפרמייר ליג עבור חודש אוגוסט. אנטוניו כבש את השער הראשון של ווסטהאם בניצחון 0–2 על דינמו זאגרב במשחק הפתיחה בעונת 2021/2022 בליגה האירופית. ,זהו השער הראשון של ווסטהאם בתחרות אירופית גדולה מאז 1999.

קריירה בינלאומית
----------------

במרץ 2016 חשף אנטוניו כי דחה את ההזדמנות לשחק עבור נבחרת ג'מייקה מכיוון שיש לו שאיפה לשחק עבור אנגליה.

ב-28 באוגוסט 2016, זומן אנטוניו בפעם הראשונה לסגל הנבחרת על ידי המאמן סם אלרדייס, הוא לא שותף במשחק נגד סלובקיה. ב-16 במרץ 2017, אנטוניו זומן שוב לסגל על ידי המאמן החדש גארת' סאות'גייט למשחק הידידות נגד גרמניה ב-22 במרץ ומוקדמות מונדיאל 2018 נגד ליטא ב-26 במרץ, אולם ב-20 במרץ, אנטוניו נופה מהסגל עקב פציעה.

תארים
-----

סאות'המפטון
* פרס הפוטבול ליג: 2009/2010

שפילד ונסדיי
* אליפות הפוטבול ליג הראשונה: 2011/2012

אישיים
* שחקן העונה של נוטינגהאם פורסט: 2014/2015
* שחקן העונה של וסטהאם יונייטד: 2016/2017
* שחקן החודש בפרמייר ליג: יולי 2020, אוגוסט 2021

קישורים חיצוניים
----------------

ויקישיתוף מדיה וקבצים בנושא **מיקייל אנטוניו** בוויקישיתוף
* מיקייל אנטוניו, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  Stadium, David Hytner at Tottenham Hotspur (2019-04-27). "Michail Antonio and West Ham send Spurs to first defeat at new stadium". *The Observer* (באנגלית בריטית). ISSN 0029-7712. נבדק ב-2020-08-08.
2. ↑  BREAKING: Norwich City relegated as West Ham's Michail Antonio scores FOUR goals, GiveMeSport, ‏11 ביולי 2020 (באנגלית)
3. ↑  "Manchester United 1-1 West Ham: Red Devils need point to reach Champions League". *BBC Sport* (באנגלית בריטית). 2020-07-22. נבדק ב-2020-08-08.
4. ↑  Antonio named EA SPORTS Player of the Month, www.premierleague.com (באנגלית)
5. ↑  Dinamo Zagreb 0-2 West Ham: Michail Antonio and Declan Rice seal opening-night Europa League win for Hammers, Sky Sports (באנגלית)
6. ↑  "West Ham's Michail Antonio turned down Jamaica for England". *BBC Sport* (באנגלית בריטית). 2016-03-17. נבדק ב-2020-08-08.

| **נבחרת ג'מייקה – גביע הזהב 2023** |
| --- |
| 1 בלייק • 
2 למביקיסה • 
3 למברט • 
4 בל • 
5 פינוק • 
6 ברנרד • 
7 ביילי • 
8 ג'ונסון • 
9 ברק • 
10 דקורדובה-ריד • 
11 ניקולסון • 
12 גריי •
13 בויס-קלארק • 
14 ריצ'רדס •
15 לטיבודיר •
16 פאריס •
17 לואו •
18 אנטוניו •
19 מריאפה •
20 לורנס •
21 בראון •
22 ראסל •
23 ווייט •
מאמן: האלגרימסון | ג'מייקהג'מייקה |